Guvernul face un pas în spate, după revolta românilor. Proiectul de lege privind pensiile private a fost amânat pe termen nelimitat
Proiectul de lege privind plata pensiilor private, care ar putea afecta peste 9 milioane de români, a fost amânat pe termen nedeterminat, pe fondul controverselor și al dezbaterilor politice. În forma actuală, documentul limitează retragerea integrală a banilor din Pilonul II și III, impunând o plată lunară de cel mult 25% din sumă, însă până la adoptarea noii reglementări, pensionarii își pot încasa în continuare economiile integral sau în tranșe.